Цәыббра 20 асааҭ 19 рзы Аԥснытәи аҳәынҭқарратә филармониаҟны агәыԥ Red Rocks ақәгылара мҩаԥысуеит.
"Ари (агәыԥ Red Rocks азы-аред.) арок гәыԥуп, аха аконцерт аҟны аблиуз ауп инаҳагӡо. Агәыԥ аҟны хҩык ҳахәмаруеит: Ҭемыр Бибик абас гитара аирҳәоит, Алиас Думаа асоло анагӡаҩ, иара убас агитара аирҳәоит, сара адаулқәа рҟны сыхәмаруеит. Асас ҷыда ҳәа Ҭемыр Ҳагба далахәхоит аконцерт, убасгьы ҳҩыза Александр Циамриукгьы агитараҟны ашәак аирҳәоит. Ари аконцерт аҟны сааҭки бжаки ахәаԥшцәа ирыдаагало аблиуз композициақәа роуп, арок, аџьаз, апоп-музыка ҟалом, аҵыхәтәантәи ҳаҳаргьы ҳҭахым", - иҳәеит Ҳагба.
Шәазыӡырҩла арадио Sputnik Аԥсны аефир.